ai4bharat/Pralekha huggingface dataset:
पंचायती राज मंत्रालय
पंचायती राज मंत्रालय ने ग्रामीण भारत में कोविड-19 के प्रसार को रोकने के उद्देश्य से बचाव के उपायों पर राज्यों को लिखा
ग्रामीण समुदायों की जागरूकता के लिए व्यापक संचार अभियान चलाया जाए
राज्यों से ग्राम स्तर पर राहत और पुनर्वास उपलब्ध कराने के लिए उपलब्ध आईटी अवसंरचना और विभिन्न योजनाओं के उपयोग को कहा गया
केन्द्रीय पंचायती राज मंत्रालय ने ग्रामीण भारत में कोविड-19 महामारी के प्रसार को रोकने के उद्देश्य से बचाव के कदम उठाने के लिए सभी राज्य सरकारों को लिखा है। मंत्रालय ने अपने पत्र में कोविड-19 से लड़ाई के लिए राज्यों को चुनौती से पार पाने की दिशा में पंचायतों/ स्थानीय निकायों को संवेदनशील बनाने और सुविधाएं देने व नेतृत्व उपलब्ध कराने का सुझाव दिया है।
मंत्रालय ने स्वास्थ्य एवं परिवार कल्याण मंत्रालय , चिकित्सकों और चिकित्सा संस्थानों आदि की सलाह के क्रम में कोविड संक्रमण की प्रकृति और रोकथाम व कमी के उपायों पर ग्रामीण समुदायों की जागरूकता के लिए व्यापक संचार अभियान चलाने की सलाह दी है। साथ ही इस दौरान गलत धारणाओं और मान्यता को दूर करने का विशेष रूप से ध्यान रखने के लिए कहा है।
मंत्रालय ने राज्य सरकार से इस अभियान के साथ निर्वाचित पंचायत प्रतिनिधियों, शिक्षकों, आशा कार्यकर्ताओं आदि जैसे स्थानीय समुदाय से जुड़े अग्रणी स्वयंसेवकों को जोड़ने के लिए कहा है और उन्हें फिंगर ऑक्सीमीटर, एन-95 मास्क, इन्फ्रेअर्ड थर्मल स्कैनिंग उपकरणों, सैनिटाइजर्स आदि जैसे आवश्यक सुरक्षात्मक उपकरण की सुविधा भी उपलब्ध कराई जा सकती है।
ग्रामीण नागरिकों को परीक्षण/टीकाकरण केन्द्रों, चिकित्सकों, अस्पताल बिस्तरों आदि की उपलब्धता पर वास्तविक जानकारी उपलब्ध कराने के लिए मंत्रालय ने राज्य सरकारों को पंचायत कार्यालयों, स्कूलों, सामान्य सेवा केन्द्रों आदि आईटी अवसंरचना के उपयोग की सुविधा देने का परामर्श दिया है।
मंत्रालय ने अपने पत्र में सुझाव दिया है, “पंचायतों को अपने संबंधित क्षेत्रों को सेवाएं देने के लिए आवश्यक संस्थागत ग्राम स्तर का सहयोग उपलब्ध कराने के लिए सक्रिय किया जा सकता है। जहां भी संभव हो, वे घरों को होम क्वारंटीन लोकेशन के रूप में विकसित कर सकते हैं, जहां अधिकतम स्पर्शोन्मुख कोविड पॉजिटिव मामलों का प्रबंधन किया जा सकता है। इसके अलावा, वे जरूरतमंदों और वापस लौटने वाले प्रवासी कामगारों के लिए विशेष क्वारंटीन/ आइसोलेशन केन्द्र भी स्थापित कर सकते हैं। स्वास्थ्य विभाग के साथ परामर्श में, पात्र आबादी का अधिकतम कवरेज सुनिश्चित करने के लिए पंचायतों को टीकाकरण अभियान चलाने के लिए नामित किया जा सकता है।”
पंचायती राज मंत्रालय ने राज्यों से ग्राम स्तर पर जरूरतमंदों को राहत और पुनर्वास उपलब्ध कराने के लिए राशन, पेयजल आपूर्ति, स्वच्छता, मनरेगा रोजगार आदि के प्रावधान वाली केन्द्र और राज्य सरकार की योजनाओं के उपयोग के लिए कहा है।
आपात स्थिति से निपटने के लिए, मंत्रालय ने राज्य सरकारों से जिले और तहसीलों के आसपास चिकित्सा सुविधाओं को उपयुक्त संपर्क स्थापित करने के लिए कहा है, जिससे एम्बुलेंस, उन्नत परीक्षण, उपचार सुविधाओं, मल्टी स्पेशियल्टी केयर आदि जैसी आपात सेवाएं जरूरतमंद लोगों को बिना समय गंवाए उपलब्ध कराई जा सकें।
पंचायती राज मंत्रालय में सचिव श्री सुनील कुमार ने राज्यों से कोविड महामारी और सार्वजनिक स्वास्थ्य से जुड़े संबंधित मुद्दों से पार पाने के उद्देश्य से ग्राम पंचायतों और उनकी समितियों के कामकाज की नियमित निगरानी के लिए विकासखंड, जिला और राज्य स्तर पर पंचायती राज, ग्रामीण विकास, स्वास्थ्य, राजस्व, महिला एवं बाल विकास, अधिकारियों की भागीदारी वाली एक उपयुक्त अंतर विभागीय निगरानी व्यवस्था स्थापित करने का अनुरोध किया है।
प्रधानमंत्री कार्यालय
प्रधानमंत्री ने राष्ट्रीय विज्ञान दिवस पर सभी वैज्ञानिकों और नवाचार कर्मियों को बधाई दी
प्रधानमंत्री श्री नरेन्द्र मोदी ने राष्ट्रीय विज्ञान दिवस पर सभी वैज्ञानिकों और नवाचार कर्मियों को बधाई दी है।
एक ट्वीट में प्रधानमंत्री ने कहा;
“राष्ट्रीय विज्ञान दिवस पर, सभी वैज्ञानिकों और नवाचार कर्मियों को मेरी बधाई। भारत विज्ञान की दुनिया में महत्वपूर्ण प्रगति कर रहा है और अनुसंधान तथा नवाचार के लिए एक इकोसिस्टम को विकसित कर रहा है।“
पर्यटन मंत्रालय
पर्यटन मंत्री श्री प्रह्लाद सिंह पटेल दार्जिलिंग में कल तीन दिवसीय अतुल्य भारत मेगा होमस्टे डेवलपमेंट एंड ट्रेनिंग वर्कशॉप का उद्घाटन करेंगे
केंद्रीय संस्कृति एवं पर्यटन राज्य मंत्री  श्री प्रह्लाद सिंह पटेल 22 फरवरी 2021 को दार्जिलिंग में तीन दिवसीय अतुल्य भारत मेगा होमस्टे डेवलपमेंट एंड ट्रेनिंग वर्कशॉप का उद्घाटन करेंगे। पर्यटकों को बेहतर अनुभव सुनिश्चित करने के लिए होमस्टे मालिकों के आतिथ्य कौशल को समृद्ध करने की दिशा में पर्यटन मंत्रालय का पूर्वीक्षेत्रीय कार्यालय इंडिया टूरिज्म कोलकाता पूर्वी हिमालय ट्रैवल एंड टूर ऑपरेटर एसोसिएशन  और आईआईएएस स्कूल ऑफ मैनेजमेंट  के सहयोग से 22-24 फरवरी 2021 तक यह कार्यशाला आयोजित कर रहा है।
पश्चिम बंगाल के उत्तरी भाग में स्थित दार्जिलिंग और कलिम्पोंग जिलों में होमस्टे की अवधारणा लोकप्रिय हो रही है। घरेलू और स्थानीय पर्यटकों के लिए सबसे पसंदीदा हिल स्टेशनों में से एक इस होमस्टे पर्यटन में स्थानीय समुदाय की भागीदारी हमेशा ही अधिक रही है। हालांकि इनमें से अधिकांश होमस्टे में अतिथि सत्कार आदि पेशेवर प्रशिक्षण की कमी है, जो लंबे समय में उस स्थान पर असर डालेगा।
कुल 450 होमस्टे मालिकों को इस मेगा वर्कशॉप में प्रशिक्षित किया जाएगा, जहां आईआईएएस स्कूल ऑफ मैनेजमेंट  उन्हें आतिथ्य के विभिन्न क्षेत्रों  में निशुल्क प्रशिक्षण देगा। यह कार्यशाला प्रतिदिन सुबह 10 बजे शुरू होगी और दोपहर 3 बजे तक जारी रहेगी। कार्यशाला के बाद बी2बी  के रूप में टूर ऑपरेटर/ ट्रैवल एजेंट  के बीच वार्ता का आयोजन कराया जाएगा।
इस आतिथ्य प्रशिक्षण कार्यशाला का उद्देश्य क्षमता निर्माण द्वारा स्थानीय सामुदायिक हितधारकों के आतिथ्य कौशल को बढ़ाना है। यह पहल स्थानीय समुदायों की मूर्त और अमूर्त सांस्कृतिक विरासत के संरक्षण और पर्यटन के माध्यम से ग्रामीण विकास के लिए की गई है।
(एमजी/एएम/डीएम/डीवी
स्वास्थ्य एवं परिवार कल्याण मंत्रालय
कोविड-19 टीकाकरण का 54वां दिन
अब तक 2.52 करोड़ से ज्यादा कोविड-19 टीके की खुराक दी गई
आज शाम 7 बजे तक 9.22 लाख वैक्सीन की खुराक दी गई
देशभर में कोविड-19 टीके की खुराक लगवाने वालों की संख्या आज 2.52 करोड़ को पार कर गई।
प्रारंभिक रिपोर्ट के मुताबिक आज शाम 7 बजे तक कुल 2,52,89,693 लोगों को टीका लगाया गया।
अब तक 71,70,519 स्वास्थ्यकर्मियों  को टीके की पहली खुराक दी जा चुकी है जबकि 39,77,407 स्वास्थ्यकर्मी दूसरी खुराक ले चुके हैं। वहीं 70,31,147 फ्रंटलाइन वर्कर्स पहला और 5,82,118 फ्रंटलाइन वर्कर्स ने दूसरी खुराक ली है। 55,99,143 लाभार्थियों की उम्र 60 साल से अधिक हैं जबकि 9,29,359 लाभार्थी वे हैं जिनकी उम्र 45 साल से अधिक है और वे किसी न किसी गंभीर बीमारी से पीड़ित हैं।
|
|
स्वास्थ्यकर्मी
|
|
फ्रंटलाइन वर्क्रस
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
71,70,519
|
|
39,77,407
|
|
70,31,147
|
|
5,82,118
|
|
9,29,359
|
|
55,99,143
प्रारंभिक रिपोर्ट के मुताबिक देशभर में कोविड-19 टीकाकरण के 54वें दिन आज शाम 7 बजे तक कुल 9,22,039 वैक्सीन की खुराक दी गई। इनमें से 7,25,930 लाभार्थियों को टीके की पहली खुराक दी गई और 1,96,109 स्वास्थ्यकर्मी और फ्रंटलाइन वर्कर्स को टीके की दूसरी खुराक लगाई जा चुकी है। फाइनल रिपोर्ट आज रात तक तैयार हो जाएगी।
|
|
10 मार्च 2021
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
कुल लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
पहली खुराक
|
|
दूसरी खुराक
|
|
40,414
|
|
87,527
|
|
94,656
|
|
1,08,582
|
|
95,834
|
|
4,95,026
|
|
7,25,930
|
|
1,96,109
विज्ञान एवं प्रौद्योगिकी मंत्रालय
सीएसआईआर- भारतीय पेट्रोलियम संस्थान, देहरादून ने विश्व पर्यावरण दिवस मनाया
समारोह का विषय था 'प्लास्टिक प्रदूषण की रोकथाम'
सीएसआईआर- भारतीय पेट्रोलियम संस्थान, देहरादून ने 5 जून 2023 को विश्व पर्यावरण दिवस मनाया। समारोह का विषय था 'प्लास्टिक प्रदूषण की रोकथाम'।
सोशल डेवलपमेंट फॉर कम्युनिटीज  फाउंडेशन, उत्तराखंड के संस्थापक श्री अनूप नौटियाल कार्यक्रम के मुख्य अतिथि थे। सीएसआईआर- आईआईपी के निदेशक द्वारा मुख्य अतिथि के गर्मजोशी से स्वागत किए जाने के साथ ही कार्यक्रम की शुरुआत हुई। कार्यक्रम के दौरान वरिष्ठ प्रधान वैज्ञानिक डॉ. जी. डी. ठाकरे ने विश्व पर्यावरण दिवस की संक्षिप्त रूपरेखा प्रस्तुत की और उसकी पृष्ठभूमि के बारे में जानकारी दी।
सीएसआईआर आईआईपी के निदेशक प्रोफेसर आर. प्रदीप कुमार ने अपने स्वागत भाषण में जलवायु परिवर्तन के महत्व और देश में ऊर्जा की मांग एवं आपूर्ति के महत्व पर जोर दिया। उन्होंने उपस्थित लोगों को यह भी बताया कि हमें अपने संसाधनों का विवेकपूर्ण ढंग से उपयोग करने की आवश्यकता है क्योंकि वे खत्म होने के बाद दोबारा हमारे लिए उपलब्ध नहीं होंगे।
कार्यक्रम के मुख्य अतिथि श्री अनूप नौटियाल ने 'प्लास्टिक कचरे के खतरे' विषय पर विश्व पर्यावरण दिवस व्याख्यान दिया। श्री नौटियाल ने उपस्थित लोगों को बताया कि कोई भी 100 प्रतिशत पूर्ण नहीं है लेकिन हमें अपनी आदतों को बदलने की कोशिश करनी चाहिए। उन्होंने कहा कि हम अपने घरों में सिंगल-यूज यानी एक ही बार उपयोग होने वाले प्लास्टिक का कम से कम उपयोग करने की कोशिश कर सकते हैं। उन्होंने यह भी कहा कि यह हमारी सामूहिक सामाजिक जिम्मेदारी है कि हम अपने दैनिक जीवन में प्लास्टिक के उपयोग को कम करने और रोकने के लिए युवाओं, परिवार के सदस्यों और दोस्तों को प्रोत्साहित और शिक्षित करें।
वरिष्ठ प्रधान वैज्ञानिक डॉ. सुनील पाठक ने जलवायु घड़ी और उसके महत्व के बारे में जानकारी प्रदान कर उपस्थित लोगों को जागरूक किया। जलवायु परिवर्तन दुनिया के सामने एक बड़ी चुनौती है। एनर्जी स्वराज फाउंडेशन  सरकार के अटल इनोवेशन मिशन के सहयोग से आम जनता के बीच जलवायु परिवर्तन के बारे में जागरूकता फैलाने का इच्छुक है। जलवायु घड़ी लोगों को औसत वैश्विक तापमान में वृद्धि के लिए 1.5 डिग्री सेल्सियस के निशान तक पहुंचने के लिए बचे समय के बारे में चेतावनी देती है। अब वह प्रदर्शन के लिए पूरी तरह तैयार है। विश्व पर्यावरण दिवस के अवसर आयोजित इस समारोह में मंच पर उपस्थित गणमान्य व्यक्तियों द्वारा सम्मानित दर्शकों की मौजूदगी में एक जलवायु घड़ी का अनावरण किया गया। इस घड़ी से पता चला कि महज 6 साल, 47 दिन और 10 घंटे बाद पृथ्वी का तापमान 1.5 डिग्री सेल्सियस बढ़ जाएगा। वरिष्ठ प्रशासन नियंत्रक श्री अंजुम शर्मा द्वारा धन्यवाद प्रस्ताव के साथ इस कार्यक्रम का समापन हुआ।
<><><><>
एमजी/एमएस/आरपी/एसकेसी/एसवी
(Visitor Counter : 278
निर्वाचन आयोग
निर्वाचन आयोग ‘ चुनावों को समावेशी और सुलभ बनाना’ विषय पर एक अंतर्राष्ट्रीय सम्मेलन की मेजबानी करेगा
चुनाव आयोग 25 जनवरी 2019 को आयोजित किए जाने वाले राष्ट्रीय मतदाता दिवस के साथ-साथ 24 जनवरी 2019 को चुनावों को समावेशी और सुलभ बनाना’ विषय पर एक अंतर्राष्ट्रीय सम्मेलन की मेजबानी करेगा। मुख्य चुनाव आयुक्त श्री सुनील अरोड़ा और चुनाव आयुक्त श्री अशोक लवासा के साथ-साथ बांग्लादेश, भूटान, कजाकिस्तान, मालदीव, रूस और श्रीलंका जैसे 6 चुनाव प्रबंधन निकायों  के प्रमुख और गणमान्य व्यक्ति तथा 3 अंतर्राष्ट्रीय संगठनों- मलेशियाई कॉमनवेल्थ अध्ययन केंद्र, यूके और इंटरनेशनल इंस्टीट्यूट फॉर डेमोक्रेसी एंड इलैक्टोरल एसिस्टेंस तथा इंटरनेशनल सेंटर फॉर पार्लियामेंट्री स्टडीज  के प्रतिनिधि भी इस आयोजन में शामिल होंगे।
सम्मेलन के दौरान दो सत्रों का आयोजन होगा जिनमें ईएमवी और अंतर्राष्ट्रीय संगठनों के प्रतिनिधि भाग लेंगे और चुनावी कार्य, नामांकन तथा विभिन्न देशों में समावेशी और सुलभ मतदान प्रक्रिया में सक्रिय भागीदारी के उद्देश्य से श्रेष्ठ प्रक्रियाओं और पहलों के बारे में अपने अनुभव साझा करेंगे।
सम्मेलन के दौरान चुनाव आयोग की त्रैमासिक पत्रिका ‘वॉयस इंटरनेशनल’ के जनवरी 2019 अंक का विमोचन किया जायेगा। पत्रिका के इस अंक में ‘मतदान केंद्रों को सुलभ और मतदाता के अनुकूल बनाना’ विषय पर लेख प्रकाशित किए गए हैं। इस सम्मेलन से हटकर भारतीय चुनाव आयोग भूटान के चुनाव आयोग के साथ चुनाव प्रबंधन के क्षेत्र में सहयोग के लिए समझौता ज्ञापन को नवीनीकृत करेगा।
यह समझौता ज्ञापन संस्थागत ढांचा उपलब्ध कराता है। इसका उद्देश्य चुनावी प्रक्रियाओं के प्रबंधन को मजबूत बनाने, जानकारी, सामग्री तथा चुनावी प्रक्रिया और प्रणालियों से संबंधित तकनीकी जानकारी और विशेषज्ञता के आदान-प्रदान, कर्मियों के प्रशिक्षण तथा संगठनात्मक विकास और क्षमता निर्माण को मजबूत करने के दृष्टिकोण से संगठनात्मक और तकनीकी विकास के क्षेत्र में ज्ञान और अनुभव को बढ़ावा देना है।
भारतीय चुनाव आयोग ने अभी तक 25 चुनाव प्रबंधन निकायों और संगठनों- ऑस्ट्रेलिया, बोस्निया-हर्ज़ेगोविना, ब्राज़ील, चिली, फिजी, जॉर्जिया, आइवरी कोस्ट, गिनी, कोरिया गणराज्य, किर्गीज़ गणराज्य, लीबिया, मॉरीशस, मैक्सिको, मोल्डोवा, म्यांमार, नेपाल, रूस, दक्षिण अफ्रीका, सूरीनाम, यमन और संयुक्त राष्ट्र और आईडीईए और अंतर्राष्ट्रीय फाउंडेशन फॉर इलेक्टोरल सिस्टम के साथ समझौता ज्ञापनों पर हस्ताक्षर किए हैं।
यह अंतर्राष्ट्रीय सम्मेलन समावेशी और सुलभ चुनाव के लिए बाधाओं, नीति हस्तक्षेपों, रणनीतियों, कार्यक्रमों, अच्छी प्रक्रियाओं और तकनीकी नवाचारों के संबंध में विश्लेषण के लिए विभिन्न ईएमबी,अंतर्राष्ट्रीय संस्थानों और विशेषज्ञों के अनुभव साझा करने के उद्देश्य से आयोजित किया जा रहा है। अंतर्राष्ट्रीय प्रतिनिधि भारत अंतर्राष्ट्रीय गणतंत्र और चुनाव प्रबंधन संस्थान, द्वारका, नई दिल्ली का 25 जनवरी 2019 को भ्रमण करने के अलावा नई दिल्ली में आयोजित राष्ट्रीय मतदाता दिवस समारोहों में भी शामिल होंगे।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 322वां दिन
भारत का कुल टीकाकरण कवरेज 126.44 करोड़ के पार पहुंचा
आज शाम 7 बजे तक 66 लाख से अधिक वैक्सीन की खुराक लगाई गईं
भारत का कोविड-19 टीकाकरण कवरेज आज 126.44 करोड़ के पार  पहुंच गया। आज शाम 7 बजे तक टीके की 66 लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
10384278
|
|
दूसरी खुराक
|
|
9530336
|
|
एफएलडब्ल्यू
|
|
पहली खुराक
|
|
18380042
|
|
दूसरी खुराक
|
|
16557251
|
|
18-44 वर्ष आयु समूह
|
|
पहली खुराक
|
|
464285986
|
|
दूसरी खुराक
|
|
237350116
|
|
45-59 वर्ष आयु समूह
|
|
पहली खुराक
|
|
186101516
|
|
दूसरी खुराक
|
|
124275805
|
|
60 वर्ष से ज्यादा
|
|
पहली खुराक
|
|
116524520
|
|
दूसरी खुराक
|
|
81102337
|
|
पहली खुराक दी गई
|
|
795676342
|
|
दूसरी खुराक दी गई
|
|
468815845
|
|
कुल
|
|
1264492187
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख: 03 दिसंबर, 2021 
|
|
एचसीडब्ल्यू
|
|
पहली खुराक
|
|
161
|
|
दूसरी खुराक
|
|
8383
|
|
एफएलडब्ल्यू
|
|
पहली खुराक
|
|
336
|
|
दूसरी खुराक
|
|
15576
|
|
18-44 वर्ष आयु समूह
|
|
पहली खुराक
|
|
1389319
|
|
दूसरी खुराक
|
|
3338104
|
|
45-59 वर्ष आयु समूह
|
|
पहली खुराक
|
|
328995
|
|
दूसरी खुराक
|
|
910634
|
|
60 वर्ष से ज्यादा
|
|
पहली खुराक
|
|
201086
|
|
दूसरी खुराक
|
|
465461
|
|
पहली खुराक दी गई
|
|
1919897
|
|
दूसरी खुराक दी गई
|
|
4738158
|
|
कुल
|
|
6658055
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
सड़क परिवहन एवं राजमार्ग मंत्रालय
श्री नितिन गडकरी ने ईपीसी मोड के जरिए पश्चिम बंगाल में 410.83 करोड़ रुपये की राष्ट्रीय राजमार्ग परियोजना को मंजूरी दी
केंद्रीय सड़क परिवहन और राजमार्ग मंत्री श्री नितिन गडकरी ने पश्चिम बंगाल में ईपीसी  मोड के जरिए पश्चिम बर्द्धमान जिले में एनएच-14  पर 5.261 किलोमीटर की लंबाई के 4-लेन रानीगंज बाईपास के निर्माण के लिए 410.83 करोड़ रुपये की मंजूरी दी है।
श्री गडकरी ने सिलसिलेवार ट्वीट कर बताया कि एनएच-14 मोरग्राम के निकट एनएच-12  के साथ अपने जंक्शन से शुरू होता है। यह रामपुर हाट, सिउरी, रानीगंज, बांकुरा, गढ़बेटा व सलबानी को जोड़ता है और एनएच-16  के साथ पश्चिम बंगाल में खड़गपुर के पास अपने जंक्शन पर समाप्त होता है।
मंत्री ने बताया कि पूरा खंड पेव्ड शोल्डर कॉन्फिगरेशन के साथ 2-लेन का है। उन्होंने आगे कहा कि यह गलियारा दक्षिण भारतीय राज्यों व ओडिशा से उत्तर बंगाल और पूर्वोत्तर राज्यों की ओर जाने वाले यातायात के लिए प्रमुख गलियारों में से एक के रूप में कार्य कर रहा है।
श्री गडकरी ने कहा कि यह खड़गपुर, मिदनापुर, चंद्रकोणा रोड, गढ़बेटा, बिष्णुपुर, बांकुरा, रानीगंज, पंडाबेश्वर, दुबराजपुर, सूरी, रामपुरहाट और नलहाटी आदि जैसे कई महत्वपूर्ण औद्योगिक, धार्मिक व कृषि क्षेत्रों को जोड़ता है।
रक्षा मंत्रालय
प्रज्ञान सम्मेलन 2020 : भविष्य के युद्ध के विश्लेषण पर भारतीय सेना की अंतर्राष्ट्रीय संगोष्ठी
सेंटर फॉर लैंड वारफेयर स्टडिज  द्वारा आयोजित भारतीय सेना की अंतर्राष्ट्रीय संगोष्ठी ‘प्रज्ञान सम्मेलन 2020’ आज नई दिल्ली के मानेकशॉ सेंटर में प्रारंभ हुई। दो दिन के इस सम्मेलन में राष्ट्रीय और अंतर्राष्ट्रीय विशेषज्ञ जमीनी युद्ध की बदलती विशेषताओं और सेना पर इसके प्रभाव पर विचार-विमर्श करेंगे।
संगोष्ठी में रक्षा राज्यमंत्री श्री श्रीपद येशो नाइक, सेना प्रमुख जनरम एम एम नरवाने, उप सेना प्रमुख लेफ्टिनेंट जनरल एस के सैनी और रक्षा मंत्रालय सेना के तीनों अंगों, केंद्रीय सशस्त्र पुलिस बलों और अग्रणी थिंक टैंक और देश के अकादमिक संस्थानों के गणमान्य उपस्थित थे।
संगोष्ठी ने नए युग की युद्ध प्रणाली को परिभाषित करने वाले उभरते विचारों, दृष्टिकोणों पर विचार-विमर्श का मंच प्रदान किया। नए युग की युद्ध प्रणाली में स्वरूप के साथ – साथ युद्ध स्थल का स्वरूप बदल रहा है और लक्ष्य प्राप्ति के नए उपायों का उपयोग किया जा रहा है।
संगोष्ठी में मुख्य भाषण रक्षा राज्यमंत्री श्री श्रीपद येशो नाइक ने दिया। उन्होंने बदलती सुरक्षा परिस्थितियों को ध्यान में रखते हुए सशस्त्र बलों के व्यापक परिवर्तन की आवश्यकता पर बल दिया। उन्होंने कहा कि चीफ-ऑफ-डिफेंस स्टॉफ  तथा सैन्य कार्य विभाग  इस दिशा में महत्वपूर्ण कदम है।
अपने उद्घाटन भाषण में सेना प्रमुख ने कहा कि युद्ध की प्रकृति निरंतर है, लेकिन स्वरूप विकसित होता रहता है। उन्होंने कहा कि प्रौद्योगिकी के आने से सशस्त्र बलों को कुशल होने और निरंतर परिवर्तन के साथ रहने की आवश्यकता है। उन्होंने कहा कि सीडीएस के गठन से तीनों सेनाओं के बीच एकता की भावना मजबूत हुई है।
संगोष्ठी के पहले दिन दो सत्रों में विशेषज्ञों ने युद्ध प्रणाली विकास और बदलती परिस्थिति पर चर्चा की। विशेषज्ञों ने भविष्य के युद्ध लड़ने में उभरती प्रवृत्तियों तथा संभावनाओं की दृष्टि से सेना पर इसके प्रभाव को लेकर विचार-विमर्श किया। दूसरे सत्र में प्रौद्योगिक क्रांति-मौलिक चुनौती विषय पर चर्चा की गई। चर्चा में बहुपक्षीय कार्रवाइयों में इन्फॉरमेशन वारफेयर, साइबर तथा अंतरिक्ष युद्ध और एआई और रोबोटिक्स के प्रभाव पर चर्चा की गई। संगोष्ठी के दूसरे दिन ट्रांसफोरमेंशन इन बैटल स्पेसेज तथा हाइब्रिड/सब-कवेन्शनल वारफेयर विषय पर विचार किया जाएगा।
सेना प्रमुख ने राष्ट्रीय सुरक्षा पर फील्डमार्शल मानेकशॉ लेखन प्रतियोगिता के विजेताओं को सम्मानित किया। प्रतियोगिता देश के युवाओं में रणनीतिक सोच को प्रोत्साहित करने के लिए आयोजित की गई।
सड़क परिवहन एवं राजमार्ग मंत्रालय
गडकरी कल कर्नाटक में 33 राजमार्ग परियोजनाओं का उद्घाटन और शिलान्यास करेंगे जिनकी लागत लगभग 11,000 करोड़ रुपये है
केन्द्रीय सड़क परिवहन, राजमार्ग और एमएसएमई मंत्री श्री नितिन गडकरी कल कर्नाटक में 33 राजमार्ग परियोजनाओं का उद्घाटन और शिलान्यास करेंगे। कर्नाटक के मुख्यमंत्री श्री बी.एस. येदियुरप्पा इस आभासी समारोह की अध्यक्षता करेंगे, जिसमें केंद्रीय मंत्री जनरल  वी. के. सिंह, कर्नाटक के उप-मुख्यमंत्री श्री गोविंद एम करजोल और राज्य के कई मंत्री शामिल होंगे।
इन परियोजनाएं के तहत लगभग 1200 किलोमीटर तक सड़कों का निर्माण किया जाएगा जिस पर लगभग 11,000 करोड़ रुपये की लागत आएगी। कर्नाटक के विकास का मार्ग प्रशस्त करते हुए ये सड़कें राज्य में बेहतर संपर्क, सुविधा और आर्थिक विकास को बढ़ाएंगी।
इलेक्ट्रानिक्स एवं आईटी मंत्रालय
राज्य मंत्री श्री राजीव चंद्रशेखर ने दुबई में प्रवासी भारतीयों के साथ परस्पर बातचीत की
भारत आज जीवंत नेतृत्व और साहसिक सुधारों की बदौलत विश्व के लिए विकास का एक प्रकाश स्तंभ है : विश्व सद्भावना कार्यक्रम में श्री चंद्रशेखर
राज्य मंत्री ने यूएई के कृत्रिम आसूचना राज्य मंत्री श्री उमर सुल्तान अल ओलामा से मुलाकात की, डीप टेक, इलेक्ट्रॉनिक्स/सेमीकॉन में सहयोग की संभावनाओं पर चर्चा की
केन्द्रीय इलेक्ट्रॉनिक्स और आईटी तथा कौशल विकास एवं उद्यमिता राज्य मंत्री श्री राजीव चंद्रशेखर ने कहा है कि भारत आज विश्व के लिए विकास का एक प्रकाश स्तंभ है, जो एक जीवंत नेतृत्व और साहसिक सुधारों से संभव हुआ है, जिसने शीर्ष स्तर पर एक निष्क्रिय लोकतंत्र होने की भारत की पहले की धारणा को बदल दिया है।
राज्य मंत्री श्री राजीव चंद्रशेखर दुबई में प्रवासी भारतीयों को संबोधित करते हुए
संयुक्त अरब अमीरात के दुबई में शनिवार को विश्व सद्भावना कार्यक्रम में भारतीय प्रवासियों को संबोधित करते हुए श्री राजीव चंद्रशेखर ने कहा, “भारत अब एक बदलाव के मोड़ पर है। हम आज जहां हैं, वहां से अमृत काल के आने वाले 25 वर्षों में भारत केवल आगे ही बढ़ सकता है और यह उसकी विकास यात्रा का स्वाभाविक अगला पड़ाव होगा।’’
इस बात की पुष्टि करते हुए कि प्रधानमंत्री श्री नरेन्द्र मोदी के नेतृत्व, व्यापक सुधारों और डिजिटल इंडिया, स्किल्स इंडिया, स्टार्ट-अप इंडिया आदि जैसे सरकार के प्रमुख कार्यक्रमों की सफलता ने भारत के पहले के एक निष्क्रिय लोकतंत्र होने की धारणा को बदल दिया है, श्री चंद्रशेखर ने कहा कि भारत आज एक ऐसे देश का ‘‘जीवित और गतिशील उदाहरण’’ है जो न केवल बहुलवादी, धर्मनिरपेक्ष और विविधतापूर्ण है बल्कि आर्थिक विकास, नवोन्मेषण, विकास और समृद्धि का भी प्रतीक है।
राज्य मंत्री श्री राजीव चंद्रशेखर ने दुबई में एक कार्यक्रम में प्रधानमंत्री श्री नरेन्द्र मोदी के 20 वर्षों के नेतृत्व के प्रभाव के बारे में दो पुस्तकों ‘मोदी@20: ड्रीम्स मीट डिलीवरी’ और ‘हार्टफेल्ट: द लिगेसी ऑफ फेथ’ का विमोचन किया
इस कार्यक्रम में, जहां बड़ी संख्या में भारतीय प्रवासी मौजूद थे, श्री चंद्रशेखर ने प्रधानमंत्री श्री नरेन्द्र मोदी के 20 वर्षों के नेतृत्व के प्रभाव के बारे में दो पुस्तकों ‘मोदी@20: ड्रीम्स मीट डिलीवरी’ और ‘हार्टफेल्ट: द लिगेसी ऑफ फेथ’ का भी विमोचन किया। कार्यक्रम का आयोजन एनआईडी फाउंडेशन द्वारा किया गया था।
राज्य मंत्री श्री राजीव चंद्रशेखर दुबई में यूएई के आर्टिफिशियल इंटेलिजेंस, डिजिटल इकोनॉमी और रिमोट वर्क एप्लीकेशन राज्य मंत्री श्री उमर सुल्तान अल ओलामा के साथ
दुबई की एक दिवसीय यात्रा पर आए मंत्री ने इससे पहले संयुक्त अरब अमीरात के कृत्रिम आसूचना, डिजिटल अर्थव्यवस्था और रिमोर्ट वर्क एप्लीकेशन के राज्य मंत्री श्री उमर सुल्तान अल ओलामा के साथ मुलाकात की। श्री चंद्रशेखर ने उनके साथ प्रधानमंत्री श्री नरेन्द्र मोदी के न्यू इंडिया के विजन को साझा किया और दोनों देशों के बीच, विशेष रूप से डीप टेक, आर्टिफिशियल इंटेलिजेंस, इलेक्ट्रॉनिक्स और सेमीकंडक्टर्स के क्षेत्र में सहयोग की संभावनाओं पर चर्चा की।
श्री चंद्रशेखर ने इंडियन पीपुल्स फोरम  यूएई उत्तर प्रदेश परिषद द्वारा आयोजित दीपोत्सव 2022 कार्यक्रम में भाग लेने के लिए यूएई के अजमान का भी दौरा किया। वहां प्रवासी सदस्यों को अपने संबोधन में, श्री राजीव चंद्रशेखर ने 2026 तक एक ट्रिलियन डॉलर की डिजिटल अर्थव्यवस्था/ 5 ट्रिलियन डॉलर की अर्थव्यवस्था के लक्ष्य को प्राप्त करने के लिए नए भारत को नई महत्वाकांक्षाओं के साथ रूपांतरित करने के लिए प्रधानमंत्री द्वारा की गई विभिन्न पहलों के बारे में जानकारी दी।
राष्ट्रपति सचिवालय
लोकतांत्रिक व्यवस्था में बातचीत ही वह सर्वश्रेष्ठ माध्यम है जो विचार-विमर्श को विवाद में परिणत नहीं होने देता: राष्ट्रपति कोविंद
राष्ट्रपति ने पीठासीन अधिकारियों के 80वें अखिल भारतीय सम्मेलन का केवडिया में उद्घाटन किया
राष्ट्रपति श्री रामनाथ कोविंद ने आज  यहां गुजरात के केवडिया में पीठासीन अधिकारियों के 80वें अखिल भारतीय सम्मेलन का उद्घाटन करते हुए कहा कि लोकतांत्रिक व्यवस्था में बातचीत का माध्यम ही वह सर्वश्रेष्ठ माध्यम है जो विचार-विमर्श को विवाद में परिणत नहीं होने देता।
राष्ट्रपति ने कहा कि संसदीय लोकतंत्र में सत्तारूढ़ दल के साथ-साथ विपक्ष की भी बहुत महत्वपूर्ण भूमिका होती है इसलिए इन दोनों के बीच सामंजस्य, सहयोग और सार्थक विचार-विमर्श बहुत जरूरी है। पीठासीन अधिकारियों की यह जिम्मेदारी है कि वे सदन में जन प्रतिनिधियों को स्वस्थ बहस के लिए अनुकूल माहौल प्रदान करें और सभ्य व्यवहार तथा विचार-विमर्श को प्रोत्साहित करें।
राष्ट्रपति ने कहा कि निष्पक्षता और न्याय हमारी संसदीय लोकतांत्रिक व्यवस्था का आधार है। सदन में अध्यक्ष का आसन-गरिमा और कर्तव्य पालन का पर्याय है। इसके लिए पूरी ईमानदारी और न्याय की भावना होना जरूरी है। यह निष्पक्षता, न्यायपरायणता और सद्व्यवहार का भी प्रतीक है और पीठासीन अधिकारियों से यह आशा की जाती है कि वे अपने कर्तव्य पालन में इन आदर्शों का ध्यान रखेंगे। राष्ट्रपति ने कहा कि लोकतांत्रिक व्यवस्था लोगों के कल्याण के लिए सबसे प्रभावी व्यवस्था साबित हुई है। अत: संसद और विधानसभा का सदस्य होना बहुत गर्व की बात है।
उन्होंने कहा कि लोगों की बेहतरी और देश की प्रगति के लिए सदस्यों और पीठासीन अधिकारियों को एक-दूसरे की गरिमा का ध्यान रखना चाहिए। पीठासीन अधिकारी का पद एक सम्मानित पद है, संसद सदस्यों और विधानसभा के सदस्यों को खुद अपने लिए और संसदीय लोकतंत्र के लिए सम्मान अर्जित करना होता है।
राष्ट्रपति ने कहा कि संसद और विधानसभाएं हमारी संसदीय व्यवस्था के मुख्य अंग हैं। उन पर देशवासियों के बेहतर भविष्य के लिए काम करने की महत्वपूर्ण जिम्मेदारी होती है। पिछले कुछ दशकों में आम जनता की आकांक्षाओं, इच्छाओं और जागरूकता में वृद्धि हुई है इसलिए संसद और विधानसभाओं की भूमिका और जिम्मेदारियों पर पहले से ज्यादा ध्यान दिया जाने लगा है। जन प्रतिनिधियों से यह उम्मीद की जाती है कि वे लोकतंत्र के सिद्धांतों के प्रति पूरी तरह ईमानदारी बरतें। लोकतांत्रिक संस्थाओं और जन प्रतिनिधियों के सामने सबसे बड़ी चुनौती जनता की आकांक्षाओं के अनुरूप आचरण करना है।
राष्ट्रपति ने इस बात पर प्रसन्नता जताई कि इस वर्ष के सम्मेलन का मुख्य विषय ‘कार्यकारिणी, विधायिका और न्यायपालिका के बीच सद्भावपूर्ण सामंजस्य – एक जीवंत लोकतंत्र के लिए अनिवार्य’ है। उन्होंने कहा कि राज्य के तीनों स्तम्भों – कार्यकारिणी, विधायिका और न्यायपालिका – पूरे सामंजस्य के साथ काम कर रहे हैं और इस परंपरा की जड़ें भारत में बहुत गहरी हैं। उन्होंने विश्वास जताया कि इस सम्मेलन के दौरान होने वाले विचार-विमर्श से प्राप्त निष्कर्षों को आत्मसात करने से हमारी लोकतांत्रिक व्यवस्था और मजबूत होगी।
राष्ट्रपति ने कहा कि लोकतांत्रिक व्यवस्था, जन कल्याण, खासतौर से समाज के गरीब, पिछड़े और वंचित तबकों के उत्थान और देश की प्रगति के श्रेष्ठ लक्ष्य से परिचालित होती है। उन्होंने विश्वास व्यक्त किया कि सरकार के तीनों मुख्य अंग इस लक्ष्य को प्राप्त करने के लिए साथ मिलकर काम करते रहेंगे।
राष्ट्रपति के संबोधन को देखने के लिए यहां क्लिक करें